София. Предвиждаме тестове, като приоритетно ще започнем от лечебните заведения, където е установен заразен пациент и лекарски персонал от коронавирус. В рамките на пробите и съответните тестове, които имаме възможност да направим. Те ще бъдат в рамките на тези 1 000 теста. Това каза министърът на здравеопазването Кирил Ананиев на брифинг в Министерски съвет, предаде репортер на Агенция „Фокус“.
„Фокус“ припомня: На 26 март премиерът Бойко Борисов съобщи, че ще бъдат направени 1 000 бързи теста за коронавирус на полицаи, шофьори на градски транспорт и линейки. Целта е чрез тази извадка да се следи развитието на разпространението на вируса у нас по статистически метод – как се развива, колко бързо се разпространява и кога ще дойде пикът на заболяването.